Agaja
<s>Agaja ili Agadja (alternativno i Trudo Agaja ili Trudo Audati) bio je, prema službenom popisu, treći kralj Dahomeja, a vladao je od 1718. do svoje smrti 1740. godine.</s><s>Rođen kao Dosu, Agaja je bio mlađi sin kralja Houegbadje te mlađi brat blizanaca Akabe i Hangbè.</s><s>Nakon što je Akabe 1716. godine preminuo tokom borbi u dolini rijeke Ouémé, došlo je do vakuuma na vlasti jer je Akabin jedini sin, Agbo Sassa, imao samo deset godina.</s>

<s>Prema suvremenim izvorima, vlast je tada kao regentica preuzela Akabina i Agajina sestra, Hangbè, kao prva i jedina žena u na čelu Dahomeja.</s><s>Tokom 1718. godine je došlo do sukoba oko nasljeđivanja iz kojeg je kao pobjednik izašao Agaja, a ne Agbo Sassa; regentica Hangbè je navodno bila toliko bijesna odlukom dahomejskog plemstva (i navodnim pogubljenjem Agba Sasse, iako postoje sporovi je li se to uopće dogodilo), da se svukla pred plemenskim vijećem i prala si genitalije u znak prijezira prema njima.</s>

<s>Agaja se inicijalno pokazao kao vješt vojskovođa; značajno je proširio teritorij Dahomeja prema jugu, osvojivši Alladu (1724.) i Ouidu (1727.), čime je Dahomej postao središte transatlantske trgovine robljem u Africi; Agajina uloga u trgovini robljem i danas izaziva velike debate među historičarima.</s><s>Međutim, tokom sukoba s Oyjom na istoku zemlje, Agaja je došao u nepovoljan položaj te je morao prihvatiti vazalni status Dahomeja u odnosu na jorupsko carstvo.</s><s>Nakon ovoga, Agaja je nastojao ojačati i konsolidirati svoju poziciju pojačanom centralizacijom kraljevstva (uključujući i godišnje običaje) i gušenjem lokalnih pobuna.</s>

<s>Tokom 1740. godine, Agaja je poginuo u još jednom konfliktu s Oyjom, a naslijedio ga je njegov peti najmlađi sin, Tegbessou, koji je prema predaji dobio tron ispred svoje braće jer je ranije pomogao u zaštiti Dahomeja od Oyja.</s>

<s>Reference</s>

<s>Literatura</s>

<s>Izvještaji tadašnjih suvremenika iz Europe 
Atkins, John (1735).</s><s>A Voyage to Guinea, Brazil, and the West Indies.</s><s>Norris, Robert (1789).</s><s>Memoirs of the Reign of Bossa Ahadee.</s><s>Smith, William (1744).</s><s>A New Voyage to Guinea.</s><s>Snelgrave, William (1734).</s><s>A New Account of Some Parts of Guinea and the Slave-Trade.</s>

<s>Vladari Dahomeja</s>

